b'\n_START_ARTICLE_\nTy\xc3\xb6psykologia\n_START_PARAGRAPH_\nTy\xc3\xb6- ja organisaatiopsykologia tutkii ty\xc3\xb6ss\xc3\xa4 tapahtuvia psykologisia prosesseja. Organisaatiopsykologia keskittyy organisaatioiden toimintaan. Ty\xc3\xb6- ja organisaatiopsykologia ovat toisiaan l\xc3\xa4hell\xc3\xa4\xc3\xa4n olevia psykologian haaroja._NEWLINE_Ty\xc3\xb6- ja organisaatiopsykologia tekev\xc3\xa4t ty\xc3\xb6n ja organisaation analyysia ja tutkivat niiden kehitt\xc3\xa4mist\xc3\xa4, johtamista, ty\xc3\xb6turvallisuutta, ergonomiaa, sosiaalipolitiikkaa, oppivaa organisaatiota, ty\xc3\xb6ntutkimusmetodologiaa, vuorovaikutusta ty\xc3\xb6organisaatiossa sek\xc3\xa4 hyvinvointia ja kuormittumista ty\xc3\xb6ss\xc3\xa4. Organisaatiopsykologia sivuaa my\xc3\xb6s organisaatioiden liiketoimintaymp\xc3\xa4rist\xc3\xb6\xc3\xa4, organisaatioiden kulttuuria.\n_START_SECTION_\nOrganisaation toiminta\n_START_PARAGRAPH_\nOrganisaation tavoitteena on ty\xc3\xb6n tekemisen avulla luoda lis\xc3\xa4arvoa resursseista, eli tiedosta, materiaalista ja rahasta tuotteita ja palveluita. Organisaation johtamisen avulla ty\xc3\xb6skentelyn tehokkuuteen voidaan vaikuttaa. Organisaatio psykologia tutkii johtamista muun muassa suunnittelua, ty\xc3\xb6n ja resurssien organisointia, ty\xc3\xb6n johtamista ja valvomista. _NEWLINE_Organisaation toimintaan vaikuttaa ty\xc3\xb6ntekij\xc3\xb6iden ihmisoikeuksien toteutuminen ty\xc3\xb6ymp\xc3\xa4rist\xc3\xb6n mielekkyys. _NEWLINE_Organisaatiot muodostavat yksitt\xc3\xa4isten ty\xc3\xb6ntekij\xc3\xb6iden kanssa psykologisen sopimuksen, jossa yksil\xc3\xb6 antaa organisaation k\xc3\xa4ytt\xc3\xb6\xc3\xb6n aikaa, tietotaitoa, luovuutta ja sitoutumista. Organisaatio puolestaan maksaa palkan, luo turvallisuuden tunnetta ja voi my\xc3\xb6s antaa sosiaalisen status aseman.\n_START_SECTION_\nArvot ja etiikka\n_START_PARAGRAPH_\nTy\xc3\xb6n arvojen muutos on luonut ty\xc3\xb6ntekij\xc3\xb6ille ja organisaatioille kehittymistarpeita. Kehittymist\xc3\xa4 voi tapahtua henkil\xc3\xb6kohtaisen kokemusten, muilta oppimisena, joista muodostetaan teorioita. Psykologian tutkimus kokeilee teorioiden toimintaa ja opettaa edelleen. Organisaation kulttuuri vaikuttaa mill\xc3\xa4 tavalla j\xc3\xa4senet toimivat.Organisaatiokulttuuri voi olla samankaltaisuutta tai erilaisuutta korostava. J\xc3\xa4senten kulttuurierot voivat johtaa helposti konflikteihin, jos eroavaisuuksista huolimatta ei selv\xc3\xa4sti korosteta erilaisuuden t\xc3\xa4rkeytt\xc3\xa4. _NEWLINE_Organisaatiopsykologiaan kuuluu osana sosiaalisen vastuu, joka on Kest\xc3\xa4v\xc3\xa4n kehityksen osa-alue. Organisaatio voi valita sosiaalisen vastuullisuuden aktiivisen kehitt\xc3\xa4misen, eettisten minimivaatimusten t\xc3\xa4ytt\xc3\xa4misen tai taistella vaatimuksista.\n_START_SECTION_\nTy\xc3\xb6tyytyv\xc3\xa4isyys ja -tehokkuus\n_START_PARAGRAPH_\nTy\xc3\xb6tyytyv\xc3\xa4isyys ja -tehokkuus liittyv\xc3\xa4t toisiinsa. Ty\xc3\xb6tehokkuus helpottaa teht\xc3\xa4vien hoitamista ja antaa positiivisen ty\xc3\xb6vireen. Ty\xc3\xb6tyytyv\xc3\xa4isyys puolestaan vaikuttaa ty\xc3\xb6moraalin ja ty\xc3\xb6ntekij\xc3\xb6iden omakuvan kautta k\xc3\xa4ytt\xc3\xa4ytymisen\xc3\xa4 ja ty\xc3\xb6tehokkuutena.  Ty\xc3\xb6tyytyv\xc3\xa4isyys linkittyy l\xc3\xa4heisesti ty\xc3\xb6motivaatioon, joka on motivaatioteorioiden osa-alue. _NEWLINE_Motivaatiota voidaan selitt\xc3\xa4\xc3\xa4 muun muassa tarveteorioiden avulla. Maslowin tarvehierarkiassa alemman tason tarpeet on tyydytett\xc3\xa4v\xc3\xa4, ylemm\xc3\xa4n tason tarpeiden tyydytt\xc3\xa4misesksi. Tarvehierarkiassa alhaalta yl\xc3\xb6s on (1)fysiologiset, (2) turvallisuuden, (3) yhteenkuuluvuuden ja rakkauden, (4) arvonannon sek\xc3\xa4 (5) itsens\xc3\xa4 toteuttamisen tarpeet. Teoriaa edelleen kehitt\xc3\xa4neen Clayton Alderferin teoriassa vastaavasti on (1) olemassaolo, (2) vuorovaikutus ja (2) kasvu. David McClellandin teoriassa puolestaan on liitynt\xc3\xa4, valta ja suoriutuminen. Herzberg sis\xc3\xa4lt\xc3\xa4\xc3\xa4 motivaatiota mahdollisesti heikent\xc3\xa4v\xc3\xa4t hygieenia tekij\xc3\xb6ihin ja parantaviin motivaatiotekij\xc3\xb6ihin. _NEWLINE_Motivaatiotekij\xc3\xa4t voidaan jakaa my\xc3\xb6s ihmisin sis\xc3\xa4isiin ja ulkoisiin motivaatiohin. Sis\xc3\xa4isi\xc3\xa4 motivaatioita on muun muassa kasvun tai kehittymisen tarpeet. Sis\xc3\xa4isi\xc3\xa4 motivaatioita on vaikea muuttaa johtamisen avulla, kun taas ulkoisia motivaattoreita ei. Esimerkiksi palkaa voidaan helpommin muuttaa. Pelk\xc3\xa4st\xc3\xa4\xc3\xa4n motivaatio ei kuitenkaan riit\xc3\xa4 teht\xc3\xa4vien suorittamiseen vaan yksil\xc3\xb6t ja organisaatiot tarvitsevat my\xc3\xb6s teht\xc3\xa4vien suorittamiseen vaadittavat taidot. Ty\xc3\xb6ntekij\xc3\xa4 voi kokea ty\xc3\xb6ss\xc3\xa4 niin sanottuaja flow kokemuksia, kun h\xc3\xa4nell\xc3\xa4 on tarvittavat taidot teht\xc3\xa4v\xc3\xa4n hoitamiseen ja sek\xc3\xa4 ulkoiset ja sis\xc3\xa4iset motivaatiotekij\xc3\xa4t toteutuvat teht\xc3\xa4v\xc3\xa4ss\xc3\xa4.\n_START_SECTION_\nRyhm\xc3\xa4t\n_START_PARAGRAPH_\nTy\xc3\xb6- ja organisaatiopsykologiaan liittyy erilaisia ryhmi\xc3\xa4. Ryhmien toimintaan liittyy ryhm\xc3\xa4n ominaisuudet ja ryhm\xc3\xa4k\xc3\xa4ytt\xc3\xa4ytyminen. Ryhmien tekemiin p\xc3\xa4\xc3\xa4t\xc3\xb6ksiin vaikuttaa muun muassa ryhm\xc3\xa4ajattelu, jonka seurauksena ryhm\xc3\xa4 voi tehd\xc3\xa4 hyvi\xc3\xa4 tai huonoja p\xc3\xa4\xc3\xa4t\xc3\xb6ksi\xc3\xa4. Ryhm\xc3\xa4ajattelun huonoja p\xc3\xa4\xc3\xa4t\xc3\xb6ksi\xc3\xa4 kutsutaan Abilenen paradoksiksi, eli kaikki ryhm\xc3\xa4n j\xc3\xa4senet voivat tehd\xc3\xa4 ep\xc3\xa4mieluisan p\xc3\xa4\xc3\xa4t\xc3\xb6ksen ajatellen muiden ryhm\xc3\xa4nj\xc3\xa4senten haluavan p\xc3\xa4\xc3\xa4t\xc3\xb6st\xc3\xa4._NEWLINE_Organisaatioissa neuvottelut k\xc3\xa4yd\xc3\xa4\xc3\xa4n sek\xc3\xa4 ryhmien sis\xc3\xa4ll\xc3\xa4, ett\xc3\xa4 organisaation sidosryhmien kesken. Neuvotteluissa ongelmana voi olla osapuolien ajattelu kakun jakamisesta kakun kasvattamisen sijaan.\n_START_SECTION_\nKirjallisuus\n_START_PARAGRAPH_\nGoleman, Daniel:\xc2\xa0Tunne\xc3\xa4ly ty\xc3\xb6el\xc3\xa4m\xc3\xa4ss\xc3\xa4.    Otava, 1999. ISBN 951-1-15811-2.'